CELEX: 52020PC0061
Language: el
Date: 2020-02-18
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά ορισμένα θέματα προϋπολογισμού σε σχέση με την εφαρμογή της Συνθήκης ίδρυσης της Κοινότητας Μεταφορών

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.2.2020
            COM(2020) 61 final
            2020/0028(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά ορισμένα θέματα προϋπολογισμού σε σχέση με την εφαρμογή της Συνθήκης ίδρυσης της Κοινότητας Μεταφορών
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΑΝΤΙΚΕIΜΕΝΟ ΤΗΣ ΠΡOΤΑΣΗΣ
            
            
               Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην Περιφερειακή Διοικούσα Επιτροπή που έχει συσταθεί δυνάμει της Συνθήκης ίδρυσης της Κοινότητας Μεταφορών («ΣΚΜ») όσον αφορά την προβλεπόμενη έκδοση από την Περιφερειακή Διοικούσα Επιτροπή απόφασης για τον προϋπολογισμό του 2020 της Κοινότητας Μεταφορών.
            
            
               2.ΠΛΑΙΣΙΟ ΤΗΣ ΠΡΟΤΑΣΗΣ
            
            
               2.1Η Συνθήκη ίδρυσης της Κοινότητας Μεταφορών
            
            
               Η Ευρωπαϊκή Ένωση είναι συμβαλλόμενο μέρος της ΣΚΜ, η οποία τέθηκε σε ισχύ την 1 Μαΐου 2019. Με την απόφαση 2019/1 της Περιφερειακής Διοικούσας Επιτροπής, η Επιτροπή έχει εξουσιοδοτηθεί να εκτελεί τον προϋπολογισμό της Κοινότητας Μεταφορών έως ότου αρχίσει να ισχύει ο διορισμός του διευθυντή της Μόνιμης Γραμματείας της Κοινότητας Μεταφορών. 
            
            
               2.2Η Περιφερειακή Διοικούσα Επιτροπή
            
            
               
                  Η Περιφερειακή Διοικούσα Επιτροπή συστάθηκε με το άρθρο 24 της ΣΚΜ και είναι αρμόδια για τη διαχείριση της ΣΚΜ και την εξασφάλιση της ορθής εφαρμογής της. Προς τον σκοπό αυτό, διατυπώνει συστάσεις και λαμβάνει αποφάσεις στις περιπτώσεις που προβλέπει η ΣΚΜ. Η Περιφερειακή Διοικούσα Επιτροπή, κυρίως,:
               
            
            
               α) προετοιμάζει τις εργασίες του Συμβουλίου Υπουργών,
            
            
               β) αποφασίζει σχετικά με τη σύσταση τεχνικών επιτροπών,
            
            
               γ) διατυπώνει συστάσεις και λαμβάνει αποφάσεις σύμφωνα με τη ΣΚΜ,
            
            
               δ) όσον αφορά νεοεκδοθείσες πράξεις της ΕΕ, λαμβάνει κατάλληλα μέτρα, ιδίως μέσω της αναθεώρησης του παραρτήματος I της ΣΚΜ,
            
            
               ε) διορίζει τον Διευθυντή της Μόνιμης Γραμματείας μετά από διαβούλευση με το Συμβούλιο Υπουργών,
            
            
               στ) μπορεί να διορίζει έναν ή περισσότερους αναπληρωτές διευθυντές της Μόνιμης Γραμματείας,
            
            
               ζ) θεσπίζει τον εσωτερικό κανονισμό της Μόνιμης Γραμματείας,
            
            
               η) μπορεί να επανεξετάζει, με σχετική απόφαση, το ύψος των συνεισφορών στον προϋπολογισμό,
            
            
               θ) εγκρίνει τον ετήσιο προϋπολογισμό της ΣΚΜ,
            
            
               ι)εκδίδει απόφαση με την οποία καθορίζεται η διαδικασία για την εκτέλεση του προϋπολογισμού, την παρουσίαση και τον έλεγχο των λογαριασμών και για την επιθεώρηση,
            
            
               ια) λαμβάνει αποφάσεις επί των διαφορών που υποβάλλονται από τα συμβαλλόμενα μέρη,
            
         
         
            
               ιβ) θεσπίζει γενικές αρχές στον τομέα της πρόσβασης σε έγγραφα, όσον αφορά έγγραφα που βρίσκονται στην κατοχή οργάνων που συστήνονται από τη ΣΚΜ ή δυνάμει αυτής,
            
            
               ιγ) εγκρίνει ετήσιες εκθέσεις που υποβάλλονται στο Συμβούλιο Υπουργών σχετικά με την υλοποίηση του εκτεταμένου δικτύου,
            
            
               ιδ) όσον αφορά ορισμένες πράξεις της Ένωσης, καθορίζει προθεσμίες και τρόπους για τη μεταφορά τους στο δίκαιο των συμβαλλόμενων μερών από τη Νοτιοανατολική Ευρώπη.
            
            
               2.3Οι προβλεπόμενες πράξεις της Περιφερειακής Διοικούσας Επιτροπής
            
            
               
                  Η Περιφερειακή Διοικούσα Επιτροπή πρόκειται να εκδώσει απόφαση σχετικά με τον προϋπολογισμό της Κοινότητας Μεταφορών για το 2020. Η προβλεπόμενη απόφαση θα καταστεί νομικά δεσμευτική για τα συμβαλλόμενα μέρη βάσει του άρθρου 25 παράγραφος 1 της ΣΚΜ.
               
               
                  Προϋπολογισμός
               
               
                  Η συνεισφορά στον προϋπολογισμό της Κοινότητας Μεταφορών καθορίζεται στο παράρτημα V της ΣΚΜ. Το μερίδιο της Ένωσης ανέρχεται στο 80 % του προϋπολογισμού, ενώ το υπόλοιπο 20 % παρέχεται από τα συμβαλλόμενα μέρη από τη Νοτιοανατολική Ευρώπη. 
               
               
                  Για το 2019, ο συνολικός προϋπολογισμός ανήλθε σε 1 630 εκατ. EUR. Η συνεισφορά της ΕΕ ανήλθε στο συνολικό ποσό των 1 304 εκατ. EUR, ποσό που αντιστοιχεί στο 80 % του συνολικού προϋπολογισμού της Μόνιμης Γραμματείας για την κάλυψη των δαπανών λειτουργίας της το 2019.
               
               
                  Σύμφωνα με το άρθρο 28 στοιχείο α) της ΣΚΜ, η Μόνιμη Γραμματεία έχει καταρτίσει το σχέδιο προϋπολογισμού για το έτος 2020, λαμβάνοντας υπόψη τον σταδιακό διορισμό του προσωπικού της Μόνιμης Γραμματείας που θα της επιτρέψει να καταστεί πλήρως λειτουργική και αυτόνομη. Ο προϋπολογισμός ανέρχεται σε 3 000 εκατ. EUR, εκ των οποίων 2 400 εκατ. EUR (80 %) από την ΕΕ
                     1
                   και 0,6 εκατ. EUR για τα συμβαλλόμενα μέρη της Νοτιοανατολικής Ευρώπης. 
               
               
                  Ο προϋπολογισμός θα πρέπει να καλύπτει τις εναπομένουσες δαπάνες σύστασης της Μόνιμης Γραμματείας καθώς και τις δαπάνες λειτουργίας της. Σύμφωνα με το παράρτημα Ι της συμφωνίας σχετικά με την έδρα μεταξύ της Κοινότητας Μεταφορών και της Σερβίας, η χώρα υποδοχής παρέχει δωρεάν τα γραφεία της Μόνιμης Γραμματείας και μέρος του εξοπλισμού και των υπηρεσιών που σχετίζονται με τα γραφεία αυτά (έπιπλα, ασφάλεια, ηλεκτρική ενέργεια, νερό και καθαριότητα).
                        
               
            
            
               3.ΘΕΣΗ ΠΟΥ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΕΝΩΣΗΣ
            
            
               Η έκδοση της παρούσας απόφασης από την Περιφερειακή Διοικούσα Επιτροπή είναι αναγκαία για την εφαρμογή της ΣΚΜ και για τη λειτουργία της Μόνιμης Γραμματείας. Δεδομένου ότι η Ένωση είναι συμβαλλόμενο μέρος της ΣΚΜ, είναι αναγκαίο να καθοριστεί η θέση της Ένωσης για τον προϋπολογισμό του οργανισμού.
            
            
               4.ΝΟΜΙΚΗ ΒΑΣΗ
            
            
               4.1Διαδικαστική νομική βάση
            
            
               4.1.1 Αρχές
            
            
               
                  Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων του Συμβουλίου για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
               
               
                  Η έννοια των πράξεων «που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                     2
                  .
               
            
            
               4.1.2 Εφαρμογή στην προκειμένη περίπτωση
            
            
               Η Περιφερειακή Διοικούσα Επιτροπή είναι όργανο που έχει συσταθεί με συμφωνία, συγκεκριμένα τη ΣΚΜ.
            
            
               Η πράξη την οποία καλείται να εκδώσει η Περιφερειακή Διοικούσα Επιτροπή είναι πράξη που παράγει έννομα αποτελέσματα. Σύμφωνα με το άρθρο 35 της ΣΚΜ, η Περιφερειακή Διοικούσα Επιτροπή εξουσιοδοτείται να εγκρίνει τον προϋπολογισμό της Κοινότητας Μεταφορών. Από τη φύση της, και ως ζήτημα διεθνούς δικαίου που διέπει την Περιφερειακή Διοικούσα Επιτροπή, η παρούσα πράξη περιέχει στοιχεία που επηρεάζουν τη νομική θέση των συμβαλλομένων μερών της ΣΚΜ και, συνεπώς, και της Ένωσης. Κατά συνέπεια, πρέπει να θεωρείται ότι παράγει έννομα αποτελέσματα. 
            
         
         
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της ΣΚΜ.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης δυνάμει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει δύο σκοπούς ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκείμενη περίπτωση
            
            
               Η προβλεπόμενη πράξη είναι αναγκαία για την εύρυθμη λειτουργία της Κοινότητας Μεταφορών. Οι στόχοι και οι συνιστώσες της ΣΚΜ, με τη σειρά τους, αφορούν τους τομείς των οδικών, σιδηροδρομικών και εσωτερικών πλωτών μεταφορών, οι οποίοι είναι τρόποι μεταφοράς που καλύπτονται από το άρθρο 91 της ΣΛΕΕ, καθώς και τον τομέα των θαλάσσιων μεταφορών, τρόπο μεταφοράς που καλύπτεται από το άρθρο 100 παράγραφος 2 της ΣΛΕΕ. Λόγω του οριζόντιου χαρακτήρα της, η προβλεπόμενη πράξη αφορά όλα τα εν λόγω στοιχεία.
            
            
               
                  Συνεπώς, η ουσιαστική νομική βάση της προτεινόμενης απόφασης περιλαμβάνει τις ακόλουθες διατάξεις: άρθρο 91 και άρθρο 100 παράγραφος 2 της ΣΛΕΕ.
               
            
            
               4.3Συμπέρασμα
            
            
               
                  Το άρθρο 91 και το άρθρο 100 παράγραφος 2 της ΣΛΕΕ σε συνδυασμό με το άρθρο 218 παράγραφος 9 της ΣΛΕΕ θα πρέπει να αποτελέσουν τη νομική βάση της προτεινόμενης απόφασης.
               
            
            
               5. ΔΗΜΟΣΙΕΥΣΗ ΤΗΣ ΠΡΟΒΛΕΠΟΜΕΝΗΣ ΠΡΑΞΗΣ
            
            
               Σύμφωνα με το άρθρο 25 παράγραφος 2 της ΣΚΜ, οι αποφάσεις της Περιφερειακής Διοικούσας Επιτροπής δημοσιεύονται στην Επίσημη Εφημερίδα της Ευρωπαϊκής Ένωσης.
            
            
               
            
               2020/0028 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά ορισμένα θέματα προϋπολογισμού σε σχέση με την εφαρμογή της Συνθήκης ίδρυσης της Κοινότητας Μεταφορών
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 και το άρθρο 100 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
         
         
            
               Εκτιμώντας τα ακόλουθα:
            
            
               (1)Η Συνθήκη ίδρυσης της Κοινότητας Μεταφορών («ΣΚΜ») υπογράφηκε από την Ένωση σύμφωνα με την απόφαση (ΕΕ) 2017/1937 του Συμβουλίου
                  3
               . Εγκρίθηκε εξ ονόματος της Ευρωπαϊκής Ένωσης στις 4 Μαρτίου 2019
                  4
                και τέθηκε σε ισχύ την 1η Μαΐου 2019.
            
            
               (2)Σύμφωνα με το άρθρο 35 της ΣΚΜ, η Περιφερειακή Διοικούσα Επιτροπή («η Διοικούσα Επιτροπή») εγκρίνει τον προϋπολογισμό της Κοινότητας Μεταφορών κάθε χρόνο.
            
            
               (3)Η Περιφερειακή Διοικούσα Επιτροπή της Κοινότητας Μεταφορών πρέπει να εκδώσει απόφαση σχετικά με τον προϋπολογισμό της Κοινότητας Μεταφορών για το 2020, προκειμένου να διασφαλιστεί η εφαρμογή της ΣΚΜ.
            
            
               (4)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη Διοικούσα Επιτροπή, δεδομένου ότι η εν λόγω απόφαση είναι αναγκαία για τη λειτουργία της Μόνιμης Γραμματείας της Κοινότητας Μεταφορών, και θα παράγει έννομα αποτελέσματα έναντι της Ένωσης.
            
            
               (5)Η εξουσιοδότηση της Επιτροπής να εκτελεί προσωρινά τον προϋπολογισμό της Κοινότητας Μεταφορών δεν μεταβάλλει τον ουσιώδη χαρακτήρα των εξουσιών που απονέμονται στο εν λόγω θεσμικό όργανο από τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στη Περιφερειακή Διοικούσα Επιτροπή της Κοινότητας Μεταφορών όσον αφορά τον προϋπολογισμό της Κοινότητας Μεταφορών για το έτος 2020 βασίζεται στο σχέδιο απόφασης της Περιφερειακής Διοικούσας το οποίο επισυνάπτονται στην παρούσα απόφαση.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Εκτελεστική απόφαση της Επιτροπής της 19.7.2019, C (2019) 5515
               
               
                  
                     (2)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, υπόθεση C-399/12, ECLI:EU:C:2014:2258, σκέψεις 61 έως 64. 
               
               
                  
                     (3)
                  
                        Απόφαση (EE) 2017/1937 του Συμβουλίου, της 11ης Ιουλίου 2017, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της Συνθήκης ίδρυσης της Κοινότητας Μεταφορών (ΕΕ L 278 της 27.10.2017, σ. 1).
               
               
                  
                     (4)
                  
                        Απόφαση (ΕΕ) 2019/392 του Συμβουλίου, της 4ης Μαρτίου 2019, σχετικά με τη σύναψη, εξ ονόματος της Ευρωπαϊκής Ένωσης, της Συνθήκης ίδρυσης της Κοινότητας Μεταφορών.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.2.2020
            COM(2020) 61 final
            ΠΑΡΑΡΤΗΜΑ
            στην
            Πρόταση κανονισμού του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά ορισμένα θέματα προϋπολογισμού σε σχέση με την εφαρμογή της Συνθήκης ίδρυσης της Κοινότητας Μεταφορών
            
               
         
         
            
               ΠΑΡΑΡΤΗΜΑ 1
            
            
               ΣΧΕΔΙΟ
            
            
               ΑΠΟΦΑΣΗ αριθ. 2020/
                  ΤΗΣ ΠΕΡΙΦΕΡΕΙΑΚΗΣ ΔΙΟΙΚΟΥΣΑΣ ΕΠΙΤΡΟΠΗΣ ΤΗΣ ΚΟΙΝΟΤΗΤΑΣ ΜΕΤΑΦΟΡΩΝ
            
            
               της...
            
            
               σχετικά με την έγκριση του προϋπολογισμού της Κοινότητας Μεταφορών για το έτος 2020
            
            
               Η ΠΕΡΙΦΕΡΕΙΑΚΗ ΔΙΟΙΚΟΥΣΑ ΕΠΙΤΡΟΠΗ ΤΗΣ ΚΟΙΝΟΤΗΤΑΣ ΜΕΤΑΦΟΡΩΝ,
            
            
               Έχοντας υπόψη τη Συνθήκη ίδρυσης της Κοινότητας Μεταφορών, και ιδίως το άρθρο 24 παράγραφος 1 και το άρθρο 35,
            
            
               ΑΠΟΦΑΣΙΖΕΙ:
            
            
               Άρθρο 1
            
            
               Εγκρίνεται ως παράρτημα Ι ο συνημμένος στην παρούσα απόφαση προϋπολογισμός της Κοινότητας Μεταφορών για το έτος 2020.
            
            
               Άρθρο 2
            
            
               Με την επιφύλαξη των άρθρων 2 και 3 της απόφασης 2019/1 της Περιφερειακής Διοικούσας Επιτροπής, η Ευρωπαϊκή Επιτροπή είναι αρμόδια για την εκτέλεση του προϋπολογισμού της Κοινότητας Μεταφορών σύμφωνα με το άρθρο 3. 
            
            
               Άρθρο 3
            
            
               Το άρθρο 2 παύει να ισχύει την προηγούμενη ημέρα από αυτήν κατά την οποία τίθεται σε ισχύ ο διορισμός του διευθυντή της Μόνιμης Γραμματείας.
            
            
               (τόπος) ..., (ημερομηνία) ... 2020.
            
            
               Για την Περιφερειακή Διοικούσα Επιτροπή
            
            
               Ο/Η Πρόεδρος
            
            
               ΠΑΡΑΡΤΗΜΑ I: Προϋπολογισμός της Κοινότητας Μεταφορών για το έτος 2020
            
            
                     
                        ΔΑΠΑΝΕΣ ΛΕΙΤΟΥΡΓΊΑΣ ΤΗΣ ΜΌΝΙΜΗΣ ΓΡΑΜΜΑΤΕΊΑΣ
                     
                     
                        (περιλαμβάνονται πάγιες δαπάνες/λογιστική/δραστηριότητες επικοινωνίας/οργάνωσης συνεδριάσεων)
                     
                  
                  
                     
                        396 900
                     
                  
               
                     
                        ΕΞΟΠΛΙΣΜΌΣ ΚΑΙ ΈΠΙΠΛΑ ΓΡΑΦΕΊΟΥ ΤΗΣ ΜΌΝΙΜΗΣ ΓΡΑΜΜΑΤΕΊΑΣ
                     
                  
                  
                     
                        60 000
                     
                  
               
                     
                        ΠΡΟΣΩΠΙΚΟ 
                     
                     
                        (συμπεριλαμβανομένων των μισθών, των επιδομάτων, της πρόσληψης, της μετακίνησης, της εισφοράς στο σύστημα υγείας/στις συντάξεις)
                     
                  
                  
                     
                        1 461 500
                     
                  
               
                     
                        ΜΕΛΕΤΕΣ, ΤΕΧΝΙΚΗ ΒΟΗΘΕΙΑ υπό την καθοδήγηση της Μόνιμης Γραμματείας
                     
                  
                  
                     
                        800 000
                     
                  
               
                     
                        ΣΥΝΟΛΟ
                     
                  
                  
                     
                        2 718 400
                     
                  
               
                     
                        ΑΠΟΘΕΜΑΤΙΚΟ (περίπου 9,4 %)
                     
                  
                  
                     
                        281 600
                     
                  
               
                     
                        ΓΕΝΙΚΟ ΣΥΝΟΛΟ
                     
                  
                  
                     
                        3 000 000
                     
                  
               
                     
                        Εκ των οποίων: Συνδρομή ΕΕ (80 %)
                     
                  
                  
                     
                        2 400 000
                     
                  
               
                     
                        Συνεισφορά των συμβαλλόμενων μερών της Νοτιοανατολικής Ευρώπης (20 %: η κατανομή ανά χώρα καθορίζεται στο παράρτημα V της ΣΚΜ).
                     
                  
                  
                     
                        600 000